CELEX: 32021D2242
Language: bg
Date: 2021-12-13 00:00:00
Title: Решение (ЕС) 2021/2242 на Съвета от 13 декември 2021 година за изменение на Решение 2009/908/ЕС за установяване на мерките за прилагане на Решението на Европейския съвет относно председателството на Съвета, и относно председателството на подготвителните органи на Съвета

16.12.2021   
               
               
                  BG
               
               
                  Официален вестник на Европейския съюз
               
               
                  L 450/148
               
            
         РЕШЕНИЕ (ЕС) 2021/2242 НА СЪВЕТА
         от 13 декември 2021 година
         за изменение на Решение 2009/908/ЕС за установяване на мерките за прилагане на Решението на Европейския съвет относно председателството на Съвета, и относно председателството на подготвителните органи на Съвета
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз,
         като взе предвид Договора за функционирането на Европейския съюз,
         като взе предвид Решение 2009/881/ЕС на Европейския съвет от 1 декември 2009 г. относно председателството на Съвета (1), и по-специално член 4 от него,
         като има предвид, че:
         
                     (1)
                  
                  
                     С Решение 2009/908/ЕС (2) Съветът установи мерките за прилагане на Решение 2009/881/ЕС. Подготвителните органи на Съвета, които не са председателствани от шестмесечното председателство, са изброени в приложение III към Решение 2009/908/ЕС, както е предвидено в член 2, трета алинея от Решение 2009/881/ЕС.
                  
               
                     (2)
                  
                  
                     С оглед на консултативния характер, както и на опита и вида задачи, изпълнявани от Комитета за европейското научноизследователско пространство и иновациите, този комитет следва да бъде добавен към списъка на подготвителните органи, които не се председателстват от шестмесечното председателство,
                  
               
                     (3)
                  
                  
                     Поради това Решение 2009/908/ЕС следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            В приложение III на Решение 2009/908/ЕС следният подготвителен орган се добавя към списъка, озаглавен „Избрани председатели“:
            
               „Комитет за европейското научноизследователско пространство и иновациите“.
            
         
         
            Член 2
            Настоящото решение влиза в сила в деня на приемането му.
            Решението се публикува в Официален вестник на Европейския съюз.
            
         
         
            Съставено в Брюксел на 13 декември 2021 година.
            
               
                  За Съвета
               
               
                  Председател
               
               J. BORRELL FONTELLES
            
         
         
            (1)  ОВ L 315, 2.12.2009 г., стр. 50.
         
            (2)  Решение 2009/908/ЕС на Съвета от 1 декември 2009 г. за установяване на мерките за прилагане на Решението на Европейския съвет относно председателството на Съвета, и относно председателството на подготвителните органи на Съвета (ОВ L 322, 9.12.2009 г., стр. 28).